**План урока**

**Прадмет:** хімія, 7 класс.

**Настаўнік:** Пярхальская Вольга Яраславаўна.

 (першая кваліфікацыйная катэгорыя)

**Раздзел:** “Асноўныя хімічныя паняцці” (11 гадзін)

**Месца ўрока:** восьмы ўрок у тэме.

**Тэма ўрока:** “З’явы фізічныя і хімічныя. Прыметы хімічных рэакцый”

**Мэты ўрока:**

* Арганізаваць дзейнасць вучняў па развіццю ўменняў, навыкаў пры выяўленні прымет, якія суправаджаюць працэсы пераўтварэння рэчываў, і ўмоў гэтых пераўтварэння, уменні параўноўваць з’явы фізічныя і хімічныя.
* Садзейнічаць развіццю ўменняў ажыцяўляць хімічны эксперымент, назіраць, аналізаваць вынікі і рабіць вывады.
* Спрыяць выхаванню калектыўных узаемаадносін, камунікатыўных якасцей асобы вучня.

**Тып урока:** вывучэнне новага матэрыялу.

**Тэхналогія:** элементы тэхналогіі развіцця крытычнага мыслення.

**Абсталяванне:** схемы, малюнкі, картачкі з заданнямі, хімічны посуд, рэактывы, мультымедыйная прэзентацыя.

**Ход урока:**

1. **Арганізацыйны момант.**

Мы прыступаем да вывучэння новай тэмы “Хімічныя рэакцыі” і сёння першы ўрок гэтай тэмы. Мы разгледзім з’явы фізічныя і хімічныя, умовы і прыметы хімічных рэакцый. Гэты матэрыял для вас не зусім новы. У курсе “Чалавек і свет” у 5 класе вы з гэтымі тэрмінамі ўжо знаёміліся.

1. **Стадыя выкліку.**

Дослед “Вывярэнне вулкана”.

Наш доследны вулканы прыгожы, цікавы і запамінальны. Запомніце ўсё, што вы зараз бачылі. Па ходу ўрока мы будзем звяртацца да нашага вулкана і паспрабуем ўсё растлумачыць з пазіцыі атрыманых ведаў. (разам з вучнямі фармулююцца мэты ўрока).

1. **Стадыя асэнсавання.**

3.1. Вучні працуюць з падручнікам. У сшытках складаецца схема-канспект.

Праца ў парах : прачытаць тэкст параграфа с.69 і зрабіць простым алоўкам паметкі (+ ужо ведаў, ! – новая інфармацыя, ? – не зразумеў).

Пытанні для абмеркавання:

* Якая з’ява называецца хімічнай?
* Якая з’ява называецца фізічнай?
* Прывядзіце па 2 прыклады гэтых з’яў.

3.2.Выкананне лабараторнага доследу “Вывучэнне прымет працякання хімічных рэакцый”. На сталах рэактывы і інструкцыя для выканання лабараторнага доследу. Вынікі аформіць у выглядзе табліцы.

|  |  |  |
| --- | --- | --- |
|  Зыходныя рэчывы | Назіранні(прыметы рэакцыі) | Умовы рэакцыі |
| Мел,воцат | Выдзленне газу | Судакрананне, змешванне |

 3.3 Фізкультхвілінка ( прапануецца практыкаванне для вачэй).

3.4 У схему-канспект запісваем усе 5 прымет хімічнай рэакцыі:

 -змяненне колеру;

 - вылучэнне газу;

 -з’яўленне паху;

 - вылучэнне цеплаты;

 - выпраменьванне святла;

 - выпадзенне асадку.

Звяртаемся да нашага вулкана. Як мы зараз можам патлумачыць вывяржэнне вулкана? Мы назіралі 5 прымет рэакцыі з 6. Значыць гэта хімічная з’ява!

 3.5.Замацаванне. Гульня “Рукі ўверх”

*1*. Спальванне бензіну ў рухавіку аўтамабіля. (Х)

*2*. Ледаход на рацэ.(Ф)

*3*. Ржаўленне жалеза. (Х)

*4*. Здрабненне кавалку мелу. (Ф)

*5*. Фотасінтэз. (Х)

*6*. Гніенне рэшткаў раслін. (Х)

*7*. Растварэнне цукру ў вадзе. (Ф)

Вынік ўрока: *пры ўсіх хімічных рэакцыях адбываецца разбурэнне зыходных рэчываў да часціц з якіх яны складаюцца, і фарміраванне з іх новых рэчываў.*

1. **Рэфлексія**.

Заданне для самакантроля “Перапутаны лагічны ланцужок”

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |

Пытанні:

1. Гараць бянгальскія агні (Ф)

2. З куска медзі выцянулі провалку (Ф)

3. Пры удары адбываецца змяльчэнне шкла (Х)

4. З наступленнем восені лісты на дрэвах жаўцеюць (х)

5.З адкрытага флакона адбываецца выпарэнне духоў (Х)

6. Сок у куўшыне пачыная брадзіць(Ф)

7. Утварэнне інею на дрэве (Ф)

8. Ржаўленне жалеза (Х)

9. Вывяржэнне вулкана (Ф)

10. Кіпенне вады (Х)

**5.** Д/З: параграф 12 № 4,6 (дамашні эксперымент)